
Ieinteresētajiem piegādātājiem


[bookmark: OLE_LINK2]Iepirkuma komisija izskatīja ieinteresētā piegādātāja 2026. gada 29. jūlijā saņemtos jautājumus par atklāta konkursa “Telpu un teritorijas uzkopšanas pakalpojumi Zirgu ielā 47A, Jelgavā”, identifikācijas Nr. JVP 2026/105/AK, dokumentāciju un sniedz atbildes:

1. Jautājums
Nolikumā nav minēts par sanitāri higiēnas materiālu nodrošināšanu (piemēram, roku dvieļiem, tualetes papīru, šķidrajām ziepēm u.c.). Lūdzam precizēt, kura puse nodrošinās šos materiālus – piegādātājs vai pasūtītājs.
[bookmark: _Hlk214526290]
Atbilde:
Saskaņā ar nolikuma 5.pielikuma “Tehniskā specifikācija” (1.daļai) 2.3.apakšpunktu Pretendentam jānodrošina visi materiāli, līdzekļi un inventārs, kas nepieciešami uzkopšanas pakalpojuma izpildei, tai skaitā tīrīšanas un dezinfekcijas līdzekļi, logu tīrīšanas līdzekļi, atkritumu maisi un citi uzkopšanas darbu veikšanai nepieciešamie materiāli.
               Sanitāri higiēnas materiālus darbinieku un apmeklētāju vajadzībām (piemēram, tualetes papīru, papīra roku dvieļus, šķidrās ziepes un citus līdzīgus materiālus) Pretendentam nav jānodrošina. Minētos materiālus nodrošina un pēc nepieciešamības papildina Pasūtītājs.

2.Jautājums 
Kāds ir aptuvenais darbinieku un apmeklētāju skaits mēnesī?

Atbilde: 
Darbinieku un apmeklētāju skaits ir mainīgs. Orientējoši objektā ikdienā uzturas līdz 100 darbiniekiem un apmeklētājiem kopā.

